അര്പ്പിതഘോഷ് പുതിയ ചുമതലയിലേക്ക് രാജിയിലും വിശദീകരണം Begin typing your search... X രാജ്യ സഭാ എംപി സ്ഥാനം രാജിവെച്ചതിന് പിന്നാലെ അര്പ്പിത ഘോഷ് പുതിയ ചുമതലയിലേക്ക്. അര്പ്പിതയെ പശ്ചിമ ബംഗാള് തൃണമൂല് കോണ്ഗ്രസിന്റെ ജനറല് സെക്രട്ടറിയായി നിയോഗിച്ചു. കഴിഞ്ഞ ദിവസമായിരുന്നു അര്പ്പിത രാജ്യസഭാ എംപി സ്ഥാനം രാജിവെച്ചത്. പിന്നാലെയാണ് പുതിയ ചുമതല. സംസ്ഥാന പ്രസിഡണ്ട് സുബ്രതാ ബക്ഷി അര്പ്പിത ഘോഷിനയച്ച കത്തിലാണ് ഇക്കാര്യം അറിയിച്ചത്. പാര്ട്ടിയുമായി കൂടിയാലോചിച്ച ശേഷമാണ് താന് രാജ്യസഭാ എംപി സ്ഥാനം രാജിവെച്ചതെന്നാണ് അര്പ്പിതയുടെ പ്രതികരണം. സമ്മര്ദ്ദത്തിന്റെ പുറത്ത് എടുത്ത തീരുമാനമല്ലെന്നും അര്പ്പിത വിശദീകരിച്ചു. ഞാന് രാജ്യസഭയിലേക്ക് തെരഞ്ഞെടുക്കപ്പെട്ടതിന് പിന്നാലെയാണ് രാജ്യത്ത് കൊവിഡ്19 പ്രതിസന്ധി ഉടലെടുക്കുന്നത്. അതിനാല് കൂടുതല് ഇടപെടലുകള് നടത്താന് കഴിഞ്ഞിട്ടില്ല. ഇനി സംഘടനാ കാര്യങ്ങളില് കൂടുതല് ശ്രദ്ധ ചെലുത്താനാണ് തീരുമാനം. ഒപ്പം എനിക്ക് താല്പര്യമുള്ള നാടകത്തിനും കൂടുതല് സമയം ചെലവഴിക്കണം. അര്പ്പിത ഘോഷ് പറഞ്ഞു. ബുധനാഴ്ച്ചയാണ് അര്പ്പിതയുടെ രാജി ഉപരാഷ്ട്രപതി വെങ്കയ്യ നായിഡു സ്വീകരിച്ചത് .2019 ലോക്സഭാ തെരഞ്ഞെടുപ്പില് ബാലുര്ഘട്ട് മണ്ഡലത്തില് നിന്ന് പരാജയപ്പെട്ട ഘോഷ് 2020 മാര്ച്ചിലാണ് രാജ്യസഭയിലേക്ക് തെരഞ്ഞെടുക്കപ്പെട്ടത്. TAGS: Popular X TAGS: